Sign in / Join .st0{fill:#34437F;} .st1{fill:#878787;} Thursday, September 23, 2021 ikteb hawn… Fittex Isofri ġrieħi serji wara li waqa' minn għoli fis-Siġġiewi Minn talk.mt September 23, 2021 talk.mt Raġel sofra ġrieħi wara li aktar kmieni għall-ħabta tas-7:30 a.m kien involut f'inċident li seħħ fi Triq Ħal Farruġ, fis-Siġġiewi. Minn stħarriġ illi sar irriżulta li raġel mill-Gambja ta' 51 sena kien waqa' madwar sular u nofs waqt li kien qiegħed jaħdem f'sit ta' kostruzzjoni. Ir-raġel ingħata l-assistenza minn tim mediku u ttieħed l-Isptar Mater Dei b'ambulanza. Aktar tard hu ġie ċċertifikat bi ġrieħi serji. Membri mid-Dipartiment tal-Protezzjoni Ċivili kienu wkoll fuq il-post sabiex jassistu. Bil-każ ġie infurmat il-Maġistrat tal-Għassa Joe Mifsud li ħatar inkjesta filwaqt li l- investigazzjonijiet tal-Pulizija għadhom għaddejjin. Artiklu preċedenti Ikomplu jonqsu n-nies jirreġistraw għax-xogħol Artiklu li jmiss Mixli li weġġa' lil martu wara argument